text: Politiet: Sådan skete ulykken
  06 december 2014 kl. 09.20
  Foreløbige undersøgelser af ulykken på E45 ved Horsens viser, at lastbilchaufføren overså, at trafikken foran ham var gået i stå.
  Ifølge politiets foreløbige undersøgelser overså lastbilchaufføren, at trafikken på motorvejen var gået i stå i begge vognbaner på grund at et færdselsuheld.
  Lastbilen med sættevogn påkørte derfor først en personbil i 1. vognbane, hvorefter chaufføren trak over i 2. vognbane, hvor endnu en personbil blev påkørt.
  Ved ulykken kom yderligere otte personer til skade. Fire er lørdag formiddag fortsat indlagt på sygehus, men de skulle alle være udenfor livsfare.
  Lørdag morgen oplyser politiet, at lastbilchaufføren er blevet sigtet for uagtsomt manddrab samt for uagtsom betydelig legemsbeskadigelse. Han blev afhørt fredag og efterfølgende løsladt.
  Politiet er dog langt fra færdig med efterforskningen af ulykken. I den kommende tid skal vidner afhøres og de implicerede biler skal undersøges.
  Bent Hedeager Nielsen, vagtchef Sydøstjyllands Politi:
  